San Antonio (1725)
Palvelus

Alus saapui 10. helmikuuta 1727 Cádiziin Santanderista. Se otettiin 1727 palvelukseen tehtävänään osallistua useisiin tehtäviin kuten kuljettaa joukkoja Kanariansaarille. Huhtikuussa 1728 alus otettiin palvelukseen Cádizissa Marqués de Marin laivastoon torjumaan merirosvousta. Se liitettiin 20. toukokuuta 1728 Infanten ja San Juan Bautistan kanssa Manuel López Pintadon laivastoon Cartagena de Indiasiin, jonne ne saapuivat 9. heinäkuuta 1728. Alus valtasi vuoden 1728 aikana aluksia ollessaan partiomatkoilla. Se saapui 22. helmikuuta 1729 laivaston mukana Cádiziin.
Alus saattoi Cádizista 16 kauppalaivaa Veracruziin Marqués de Marin laivastossa, jonka muut alukset olivat fregatit Potencia, Paloma Indiana ja Pingue Volante. Saattue saapui 22. lokakuuta Veracruziin, mistä se jatkoi 3. toukokuuta 1730 Havannaan kuljettaen 15 miljoonaa pesoa ja elintarvikkeita. Saattue saapui 24. toukokuuta Havannaan ja Cádiziin 18. elokuuta mukanaan 12 miljoonaa pesoa.
Alus saattoi 18. elokuuta 1731 Cádizista kolme rahtialusta Veracruziin Aldereten laivastossa, jonka muut alukset olivat fregatit Paloma, Santa Rosa ja Nuestra Señora de la Concepción. Saattue saapui 7. tammikuuta 1732 Puerto Ricosta Veracruziin, mistä se jatkoi 5. toukokuuta Havannaan. Laivasto saapui 12. kesäkuuta Havannaan, mistä se lähti 10. heinäkuuta Cádiziin. Laivastoon kuuluivat San Antonion lisäksi Fuerte, Constante, Santa Rosa ja kuusi rahtialusta. Se saapui 8. syyskuuta Cádiziin mukanaan neljä miljoonaa pesoa.
Alus lähti 6. syyskuuta 1733 Cádizista Lanfrancon, fregatti San Francisco Javierin ja patache Nympha Américanan kanssa Veracruziin. Laivue saapui 6. tammikuuta 1734 Veracruziin, mistä se jatkoi 5. toukokuuta Havannaan mukanaan kolme miljoonaa pesoa. Laivue lähti 17. kesäkuuta Havannasta täydennettynä San Carloksella Cádiziin, jonne se saapui 3. elokuuta mukanaan viisi miljoonaa pesoa.
Alus saattoi 22. marraskuuta 1735 Cádizista 11 rahtialusta Manuel López Pintadon lippulaivana Veracruziin. Laivueeseen kuuluivat San Antonion lisäksi San Luis ja Lanfranco sekä fregatit Santa Rosa ja Retiro. Laivue saapui 5. maaliskuuta 1736 Veracruziin lukuun ottamatta Santa Rosaa, joka oli saapunut yksin jo 18. helmikuuta. Alus lähti 10. toukokuuta 1737 Veracruzista Pintadon laivastossa liitettynä Reggion laivueeseen Havannaan, jonne se saapui 11. kesäkuuta. Alus saattoi 2. heinäkuuta Havannasta kolme rahtialusta Américan, San Fernandon ja fregatti Incendion kanssa Cádiziin mukanaan 17 miljoonaa pesoa. Saattue saapui 28. elokuuta Cádiziin, missä alus siirrettiin 1738 La Carracaan huollettavaksi.
Vuonna 1739 alus palautettiin Cádizissa palvelukseen Britanniaa vastaan käytävään sotaan. Maaliskuussa 1740 alus lähti Cádizista Pintadon laivaston mukana Ferroliin, mistä se lähti 31. heinäkuuta Cartagena de Indiasiin Torresin laivastossa, jonka muut alukset olivat San Felipe, Príncipe, Santa Ana, San Luis, Nueva España, Andalucía, Reina, Santiago, Fuerte ja Real Familia sekä prikit Pinguë, Isabela ja Hermosa. Laivasto saapui 31. lokakuuta Cartagena de Indiasiin, mistä se jatkoi 8. helmikuuta 1741 matkaa. Laivasto saapui helmikuussa 1741 Havannaan, mistä se lähti 17. huhtikuuta kohdatakseen merellä ja saattaakseen Havannaan Veracruzista saapuvan ja aarteita kuljettavan fregatti Bizarran. Alus lähti 3. helmikuuta 1744 Havannasta Nueva Españan ja kahden prikin kanssa vastaanottaakseen merellä kaksi aarteita Veracruzista kuljettavat alukset. Vuonna 1745 alus lähti Havannasta Andrés Reggion laivueessa Puerto Ricoon. Alus oli 1749 hylättynä Havannassa ja poistettiin palveluksesta syyskuussa 1750.